આ ઘટનાને ગંભીરતાથી લઈને રેલવેએ સ્ટેશન માસ્ટર દીપસિંહને સસ્પેન્ડ કરવાનો નિર્ણય લીધો હતો. નજીબાબાદથી ૧૦ કિલોમીટર દૂર મુરશદપુર રેલવે સ્ટેશન છે. શરાબ પીવાના શોખીન દીપસિંહે આ શોખ પૂરો કરવા માટે પોતાની ફરજની જગ્યાને પણ છોડી નહતી અને ભારે નશો કરી ગયા હતા અને એ પછી નશામાં ઉઘી ગયાં હતાં. રાત્રે લગભગ ૧૦-૩૦ કલાકે નજીબાબાદના સ્ટેશન માસ્ટર ગુપ્તાએ મુરશદપુરના સ્ટેશન માસ્ટર દીપસિંહનો સંપર્ક કરવા સતત કોશિશ કરી પણ ફોન પર સંપર્ક થઈ શક્યો નહીં. આ સંપર્ક દેહરાદૂનથી વારાણસી જઈ રહેલી જનતા એક્સપ્રેસ ટ્રેનના ક્લિયરન્સ માટે કરવામાં આવી રહ્યો હતો.